Lena Oberdorf

Lena Sophie Oberdorf (født 19. desember 2001) er en tysk fotballspiller som spiller for VfL Wolfsburg og det tyske landslaget.

Klubbkarriere 
Oberdorf spilte frem til 2018 for aldersbestemte guttelag i den tyske klubben TSG Sprockhövel. I november 2017 signerte hun med Bundesliga-klubben SGS Essen, i en kontrakt gjeldende fra sommeren 2018. Hun debuterte for SGS Essen i september 2018, i den andre runden av den tyske cupen hvor hun scoret to mål. Uken etter debuterte hun i Bundesliga mot MSV Duisburg, også der scoret hun to mål.

I juni 2020 signerte hun for VfL Wolfsburg.

Landslagskarriere 
Oberdorf spilte for Tysklands U15-landslag allerede som 12-åring i 2014. Som 15-åring ble hun europamester for U17, og ble kåret til turneringens spiller under U17-EM 2017.

Hun debuterte for det tyske A-landslaget som 17-åring i 2019. Hun ble tatt ut i troppen til VM 2019, som Tysklands yngste spiller.

Oberdorf ble under EM 2022, kåret til turneringens unge spiller.

Referanser

Eksterne lenker 

 

Tyske fotballspillere
Spillere i VM i fotball for kvinner 2019
Spillere under EM i fotball for kvinner 2022
Spillere i VM i fotball for kvinner 2023
Personer fra Ennepe-Ruhr-Kreis